100 Jurnalul Oficial al Uniunii Europene 07/vol. 12 32003R1701 27.9.2003 JURNALUL OFICIAL AL UNIUNII EUROPENE L 243/5 REGULAMENTUL (CE) NR. 1701/2003 AL COMISIEI din 24 septembrie 2003 de adaptare a articolului 6 din Regulamentul (CE) nr. 1592/2002 al Parlamentului European și al Consiliului privind normele comune în domeniul aviației civile și de înființare a unei agenții europene pentru siguranța aeriană (Text cu relevanță pentru SEE) COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1592/2002 al Parlamentului European și al Consiliului din 15 iulie 2002 privind normele comune în domeniul aviației civile și înființarea unei agenții europene pentru siguranța aeriană (!), în special articolul 6 alineatul (2), întrucât: (1) Articolul 6 alineatul (1) din Regulamentul (CE) nr. 1592/2002 dispune ca produsele, reperele și dispozitivele să fie conforme cu cerințele privind protecția mediului din anexa 16 la Convenția privind aviația civilă internațională (denumită în continuare „Convenţia de la Chicago”), astfel cum a fost publicată în noiembrie 1999, cu excepția apendicelor. (2) Întrucât Convenția de la Chicago și anexele sale au fost modi- ficate ca urmare a adoptării Regulamentului (CE) nr. 1592/2002, este necesar să se adapteze articolul 6 aline- atul (1) în conformitate cu procedura prevăzută în articolul 54 alineatul (3) din regulamentul menționat anterior. (3) Măsurile prevăzute în prezentul regulament sunt conforme cu avizul Comitetului Agenţiei Europene pentru Siguranța Aeriană, înființată prin articolul 54 din Regulamentul (CE) nr. 1592/2002, ADOPTĂ PREZENTUL REGULAMENT: Articolul 1 La articolul 6 din Regulamentul (CE) nr. 1592/2002, alineatul (1) se înlocuiește cu următorul text: „(1) Produsele, reperele și dispozitivele care îndeplinesc cerinţele de protecție a mediului din Convenția de la Chicago, așa cum a fost publicată în martie 2002 pentru volumul | și în noiembrie 1999 pentru volumul II, cu excepția apendicelor din anexa 16.” Articolul 2 Prezentul regulament intră în vigoare la 28 septembrie 2003. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 24 septembrie 2003. () JOL240,7.9.2002, p. 1. Pentru Comisie Loyola DE PALACIO Vicepreședinte